ჰიურტგენის ტყის ბრძოლა

მინი|გერმანელ ქვეითთა ქვემეხი ბომბავს ამერიკულ პოზიციებს, 1944 წლის 22 ნოემბერი, ჰიურტგენის ტყე.|მარცხნივ
ჰიურტგენის ტყეში ამერიკის პირველ არმიას სულ მცირე 33,000 კაციანი დანაკარგი ჰქონდა, ზოგი ვარაუდით ეს ციფრი 55,000-მდეც კი ადის. გერმანელთა დანაკარგები 28,000 კაცი იყო. ჩრდილოეთით მდებარე ქალაქი აახენი 22 ოქტომბერს დაეცა ამერიკული მეცხრე არმიის მძიმე დანაკარგების ფონზე, მაგრამ მოკავშირეებმა ვერ შეძლეს მდინარე რურის გადაკვეთა. ეს ბრძოლა ამერიკელებს ძალიან ძვირად დაუჯდათ, ამაში კი დიდი დამსახურება ვალტერ მოდელს მიუძღვის.

გერმანელები ტყის ტერიტორიას თავგამოდებით იცავდნენ, რადგან ის იყო პლაცდარმი 1944 წლის ზამთრის გერმანული იერიშისთვის, რომელიც არდენის კონტრშეტევითაა ცნობილი. ამ ტერიტორიის მეორე სტრატეგიული დანიშნულებას წარმოადგენდა მთებიდან არსებული გადასასვლელები რურის კაშხლისკენ, რომელიც რურის რეზერვუარის თავში მდებარეობდა.

რამდენიმე მძიმე და წარუმატებელი მცდელობის შემდეგ მოკავშირეებმა ვერ შეძლეს ჰიურტგენის მიდამოები ხელში ჩაგდეოთ მანამ, სანამ გერმანელები თავზეხელაღებულ არდენის კონტრშეტევას დაიწყებდნენ. ეს უკანასკნელი კი 16 დეკემბერს დაიწყო და ამით, ფაქტობრივად, ამერიკელთა იერიში ჰიურტგენზე დასრულდა, რადგანაც გერმანელთა კონტრშეტევის ფონზე ისინი თავდაცვით პოზიციებზე გადაეწყვნენ. არდენის ოპერაციამ საზოგადოებისა და პრესის დიდი ყურადღება მიიპყრო, შედეგად ბრძოლა ჰიურტგენის ტყეში ჩრდილში მოექცა და ის ნაკლებად ახსენდებათ ხოლმე.

 ლიტერატურა 

 Astor, Gerald. The Bloody Forest: Battle for Huertgen September 1944 – January 1945. Presidio Press, 2000.
 Bergstrom, Christer (2014). The Ardennes, 1944-1945 Hitler's Winter Offensive. Casemate / Vaktel Forlag.
 Currey, Cecil B. (1984). FOLLOW ME AND DIE: The Destruction of an American Division in World War II. New York: Stein & Day.

 რესურსები ინტერნეტში 

 Scorpio's Website - The Battle in the Huertgen Forest - Schlacht im Hürtgenwald 
 http://hurtgen1944.homestead.com/index.html

კატეგორია:მეორე მსოფლიო ომის ოპერაციები და ბრძოლები
კატეგორია:აშშ-ის ბრძოლები
კატეგორია:გერმანიის ბრძოლები
კატეგორია:1944
კატეგორია:1944 წლის ბრძოლები